Document ID: 31997R1145

KOMISSION ASETUS (EY) N:o 1145/97,
annettu 24 päivänä kesäkuuta 1997,
erityisen vientitodistusten antamista koskevan järjestelmän käyttöönottamisesta viinialalla 31 päivään elokuuta 1997 asti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 536/97 (2), ja erityisesti sen 52 artiklan 3 kohdan,
sekä katsoo, että
markkinointivuoden 1996/97 jäljellä olevalle ajanjaksolle on GATT-sopimuksen sitoumusten vuoksi vielä käytettävissä tietty määrä ja tietyt määrärahat vientituen myöntämistä varten; on syytä antaa näiden käytettävissä olevien määrien ja määrärahojen yhteydessä tehtäviä vientitodistushakemuksia ja todistusten antamista koskevia erityisiä säännöksiä, jotta niiden toimijoiden, joita asia koskee, välinen kilpailu ei vääristyisi; kyseisillä säännöksillä voidaan täydentää vientitodistusten antamista koskevan järjestelmän käyttöönottamisesta viinialalla 11 päivänä heinäkuuta 1995 annetun komission asetuksen (EY) N:o 1685/95 (3), sellaisena kuin se on viimeksi muutettuna asetuksella (EY) N:o 561/97 (4), ja viinialan tuonti- ja vientitodistusjärjestelmän soveltamista koskevista yksityiskohtaisista erityissäännöistä 27 päivänä marraskuuta 1981 annetun komission asetuksen (ETY) N:o 3388/81 (5), sellaisena kuin se on viimeksi muutettuna asetuksella (EY) N:o 257/96 (6), säännöksiä tai poiketa niistä,
käytettävissä olevien määrien jakamiseksi tasaisesti kaikkien vientitoimintaa harjoittavien asianomaisten toimijoiden kesken on tarpeen antaa täydentäviä tai poikkeavia säännöksiä, jotka koskevat toimijoita, jotka voivat esittää vientitodistushakemuksia, toimijan viikon ajanjaksoa kohden esittämien hakemusten määrää sekä kunkin hakemuksen enimmäismääriä; lisäksi olisi säädettävä erityistoimenpiteistä, joita komission on sovellettava jos käytettävissä olevat määrät tai määrärahat loppuvat liian aikaisin; on myös suotavaa rajoittaa kyseisten todistusten voimassaoloaika nykyisen markkinointivuoden loppuun ja lisätä asetuksen (ETY) N:o 3388/81 4 artiklan 2 kohdassa säädetyn, todistushakemuksen yhteydessä esitettävän vakuuden määrää, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Tässä asetuksessa tarkoitettuihin vientitodistushakemuksiin ja todistusten antamiseen sovelletaan asetuksen (EY) N:o 1685/95 säännöksiä yhdessä tässä artiklassa annettujen täydentävien tai poikkeavien säännösten kanssa.
2. Tämän asetuksen mukaiset vientitodistushakemukset varataan toimijoille, jotka toimittavat todisteet siitä, että niiden toiminta viinialan yrityksinä on alkanut viimeistään viinivuoden 1996/97 alussa.
3. Kunkin toimijan yhden viikon ajanjaksoa kohden esittämä hakemus voi koskea enintään 5 000 hehtolitraa viiniä tai 500 hehtolitraa rypälemehua.
4. Jos säädetty määrä tai käytettävissä olevat määrärahat loppuvat, komissio vahvistaa hakemuksille yhtenäisen hyväksymisprosentin ja/tai keskeyttää vientitodistushakemusten jättämisen 31 päivään elokuuta 1997 asti.
2 artikla
1. Poiketen siitä, mitä asetuksen (ETY) N:o 3388/81 3 artiklassa säädetään, tämän asetuksen mukaisesti myönnettyjen vientitodistusten voimassaoloaika rajoitetaan 31 päivään elokuuta 1997.
2. Poiketen siitä, mitä asetuksen (ETY) N:o 3388/81 4 artiklan 2 kohdassa säädetään, tässä järjestelmässä vaadittavan vientitodistuksia koskevan takuun määrä on CN-koodeihin 2009 60 11, 2009 60 19, 2009 60 51, 2009 60 71, 2204 30 92 ja 2204 30 96 kuuluvista tuotteista 15 ecua hehtolitraa kohden ja muista alan tuotteista 5 ecua hehtolitraa kohden.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 2 päivästä heinäkuuta 1997 lähtien.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1997.

Labels: 3
17